Communitas » Kursusse
Familiebediening-kursus op Hartenbos
Written by Wilma le Roux on September 30, 2014 . Posted in Kursusse, VBO
– hoe werk dit?
Hoe werk familiebediening in gemeentes,
in huishoudings, in skole en
binne ‘n missionêre bediening in ons gemeentes?
In Richard Olson en Joe Leonard se boek: “A new day for family Ministry” maak hulle die stelling dat ’n familie ’n netwerk is waar twee of meer familielede op ’n emosionele, biologiese en wetlike vlak verskeie dinge met mekaar deel.
Dr Christo Thesnaar skryf so hieroor: “Vertaal in ons konteks sou ons kon sê: ’n Familie is ’n veilige plek waar die lede van die familie die ervaring van “behoort” het; sorg dra vir mekaar; saamgebind is deur hulle storie; bewus van en ingestel is op mekaar se agendas en aspirasies vir die toekoms; en wat leef en wandel in die teenwoordigheid van die Here en dit na buite toe uitleef. Dít is die kern van familiewees …”
Ons gaan op 29 -31 Oktober 2014 op Hartenbos saamdink, saamwerk en saamdroom oor Familiebediening.
Daar gaan gepraat word oor dinge soos:
Wat is die vyf teologiese uitgangspunte van geloofsvorming in gemeentes en in huishoudings? “Geloof word ingeleef en nie aangeleer nie.”
Ontdek die 4 SLEUTELS wat geloof in huise prakties maak: liefdevolle gesprekke, stilwordtye, dade van diens en rituele en tradisies.
Watter nuwe tendense en navorsing was daar oor geloofsvorming en familiebediening in die afgelope drie dekades – en wat is die struikelblokke? Kom ontdek die strategie wat werk vir jou gemeente.
Help bou aan jou gesin/familie se “familie-sterktes”. Bied riglyne aan gemeentes waarmee hulle families kan help om hulle eie sterktes te ontdek en uit te bou.
Leer hoe om ouers se begrip van sosiale media uit te bou en hulle te help om insig in hulle kinders se betrokkenheid by sosiale media te kry; en hoe om sosiale media in familie-bediening sinvol aan te wend.
‘n Nuwe verstaan van Kinderbediening: op die voetspore van Jesus Christus. Kom help vorm ‘n nuwe denkraamwerk waarop kinderbediening benader en gedoen kan word.
Gesels oor die nuutste tendense in jeugbediening in die lig van die #Imagine jeugbyeenkomste – ontdek die nuutste ontwikkelinge in jeugbediening spesiale vir die huidige Suid-Afrikaanse konteks.
Gee gesinne/families die toerusting om hulle eie spiritualiteit te ontdek en uit te leef. Kursusgangers word bewus gemaak van die feit dat elke gesin/familie hulle eie spiritualiteitstipe het en dat hulle toegerus moet word om mekaar se geloof te vorm. “A lot of parents are overwhelmed and are content to outsource their children’s religious development, ”says Muldoon.“We teach our children manners, language, even things about sports we like, but we don’t want to teach them religion? Ours is a culture of pluralism and so we have to be more deliberate about what it is we want to pass on.”
Kom hoor wat is die nuutste tendense in kampbediening met die oog op familiebediening.
Die aanbieders is Deon Kitching en Gielie Loubser.
Om in te skryf, kliek hier: VBO 14b Familiebediening
Vir meer inligting: Kontak Wilma
Wat gebeur as ‘n mens preek?
Written by Wilma le Roux on September 8, 2014 . Posted in Kursusse, VBO
DIE PATOS VAN PREDIKING
‘n Praktiese kursus oor die prediking
Die vraag wat ons in hierdie kursus interesseer, is die vraag na die eie aard van die prediking. Wat gebeur as ŉ mens preek? Ons werk met die Woord van God, maar ons weet dat die proses om hierdie goddelike Woord te ontrafel, in ŉ nuwe vorm te giet en uiteindelik voor te dra ŉ menslike proses is. Dis iets wat tegelyk ŉ kruis, ongelooflike moeite en harde werk is en terselfdertyd iets wat nie die produk is van ons harde werk nie.
ŉ Mens kan ook die vraag vra: hoe praat God deur die stem van die prediker? Of ŉ mens kan dit andersom vra: Hoe kommunikeer die prediker die stem van God?
Die rede hoekom dit belangrik is, is omdat die antwoord op hier “wat” van die prediking die “hoe” daarvan ingrypend beïnvloed. Alles wat ons kan praat oor die konteks waarin ons onsself bevind, alle spreke oor kreatiwiteit in die prediking rus ten diepste in hierdie verstaan van wat gebeur as ŉ mens preek.
Waaroor gaan die kursus?
Hoe gaan dit met die prediking in ons gemeentes? En met ons as predikers?
Ons kyk na ‘n kort inleiding oor die homiletiese situasie. Wat gaan aan in die wêreld waarin ons moet preek en wie is die mense vir wie ons preek?
Wat is die elemente van ‘n preekverhaal? Vertel jou eie preekverhaal – ontdek sterk punte en leemtes rondom die “ek” in die prediking
Wat is die ideaal? Wat kan prediking doen? Wat kan dit nie doen nie? Wat verstaan ons onder prediking? Teologie van die prediking.
Wat leer ons uit die Joodse en vroeg-Christelike tradisie in verband met die prediking? Watter rol het prediking in die Nuwe Testament gespeel?
Wat is ‘n geloofwaardige respons? Hoe maak ons skuiwe? Ons kyk na ‘n preekmaakmetode. Aandag aan vormgewing in die preek.
Na die tyd sal jy:
ŉ Beter begrip vir die homiletiese situasie hê en wie die mense is vir wie ons preek.
Verstaan wat die eie aard van die prediking is en wat gebeur as ŉ mens preek.
Beter insig hê in die rol wat die prediking in die vroeë kerk gespeel het.
Groter duidelikheid hê oor ŉ preekmaakmetode en aandag vir die vormgewing van die prediking.
Vir meer inligting, kontak Wilma
Kliek hier vir ‘n inskrywingsvorm: VBO 24 Patos van Prediking
oueRSkAp in ‘n nUWe paKkiE
Written by Wilma le Roux on August 20, 2014 . Posted in Kursusse
’n Nuwe tyd vra baie nuwe dinge, maar wat van
Hoe hanteer jy selfoon en internet gebruik in ’n nuwe generasie?
Hoe beskerm jy jou kinders teen al die invloede in ’n tyd waar hulle toegang tot alles het?
Hoe gee jy nie net vir jou kinders goeie waardes nie, maar ook die vaardighede om die waardes toe te pas en uit te leef?
Kom skryf in vir die Ouerskap-kursus wat op 2-4 September by Communitas aangebied word as jy antwoorde op hierdie vrae wil hê.
Padlangs Ouerskap: ‘n VBO-kursus wat só ingerig word dat deelnemers toegerus word om die kursus self te gaan aanbied nadat hulle die inhoud met hulle eie gesin en drie ander gesinne oor ŉ tydperk van ŉ kwartaal gaan inoefen het – aangebied deur Gielie Loubser & Jan van Zyl
Hierdie 7 module-kursus het die potensiaal om jou te help om net een keer met jou kinders te praat, minder bakleiery te hê; beter kommunikasie te hê ( ook met tieners) en ja, ook vir die huwelik te help! Meer as 1000 egpare is die afgelope 3 jaar deur die kursus, en die getuienis is oorweldigend.
Die doel van hierdie kursus is om ouers te begelei in deelnemende positiewe ouerskap.
Kinders word ook geleer om self verantwoordelikheid vir hulle gedrag te neem. In die proses waar kinders geleer word om keuses te maak, leer hulle selfstandigheid.
Die einddoel is ŉ plek waar almal in die gesin gelukkig en tevrede is.
Vaardighede en gereedskap wat deelnemers ontvang:
hoe om empaties te wees – hier word verskeie kommunikasie-vaardighede aangeleer soos om te eggo, hoe om kinders se emosies te erken, refleksiewe luister;
Die bou van verhoudings speel ŉ belangrike rol, asook die vestiging van waardes en die leef daarvan.
Na afloop van hierdie kursus sal jy die oor vaardighede beskik wat jou in staat sal stel om die positiewe deelnemende ouerskap-vaardighede in jou eie lewe te gaan toepas.
Vir ‘n inskrywingsvorm, kliek hier: VBO 23 Padlangs Ouerskap of kontak Wilma
Ek KIES abundance!
Written by Wilma le Roux on July 30, 2014 . Posted in Kursusse, VBO
Geluk is …
Ons praat oor abundance. “IN AN ABUNDANCE PERSPECTIVE: AIM HIGH”.
Dis nie net gewoon-wees nie, maar om uit te staan.
Ek sit by een van die sessies van die nuwe kursus oor Geluk: Deugde-in-praktyk om te floreer (Happiness: virtue practices to flourish). Dis ‘n nuwe wêreld wat oopgaan. Ons luister, gesels saam, herken die dinge wat ons elke dag mee te doen het, en verstaan vir die eerste keer hoekom dit ons so beïnvloed, en hoe ons deur anders daarna te kyk en anders daaroor te dink, die lewe met vreugde te kan leef.
Terug na abundance. Oorvloed. Dit laat jou mikpunt en aspirasievlak beduidend skuif. Dit gee ons energie om ’n toekoms te skep; om nie vas te val in die verlede nie. “The future is better than what we think”. Hierdie oorvloeds-beginsel sê daardie toekoms gaan BAIE beter wees as wat ons gedink het.
Die gevoel wat jy het is die resultaat van keuses wat jy maak. Abundance is die resultaat van hoe jy na iets kyk. Ek het ’n keuse van waarop ek fokus. Ek KIES abundance. En ek fokus op dit wat ek hét, en gebruik dit maksimaal. Dis ‘positive deviance’(Positiewe afwyking sê dit nie so mooi nie!): In ’n verhouding kies ek om nie net behulpsaam en gaaf (helpful) te wees nie, maar Honouring. Dis soveel meer as net gaaf, vriendelik, behulpsaam. Dis om almal met wie ek te doen het, in alle opsigte te eer.
Nog ’n voorbeeld van positive deviance is om nie net te ‘cope’ (oorleef) nie, maar om te kies om te floreer, te blom (flourish).
Dit alles gaan oor wat hulle noem ‘my circle of influence’ – my omgewing; om nie tevrede te wees met gemiddeldheid nie, maar met uitmuntendheid (excellence). En dit vra ’n nuwe ingesteldheid. Die punt is: verandering begin nie by die munisipaliteit nie, nie by Zuma, of die Bestuur, of die Kerkraad, of die gemeenskapsleiers nie. Verandering begin by MY.
Happiness – Geluk – begin by mý!
Dit was maar ’n gedeelte van een van die 14 sessies. Volgende jaar doen hulle dit weer, en daar is reeds ’n aantal mense wat dit nie vanjaar kon maak nie, wat dit graag volgende jaar wil bywoon. Indien jy jou naam op die lys wil plaas, kontak ons gerus by Communitas se VBO-kantoor.
Hoe dink jy oor die Doop?
Written by Wilma le Roux on July 28, 2014 . Posted in Kursusse, VBO
Doop en Bediening
Ontvang wat vir julle gegee is
Het jy vrae rondom die doop?
Ons fokus so dikwels op die verskille tussen kerke oor hierdie saak – maar wat het die verskillende kerke in gemeen rondom die doop?
Kom luister na Coenie Burger en Andries Cilliers wanneer hulle op 5-7 Augustus by Helderberg Gemeente (Somerset-Wes) ‘n kursus oor die doop aanbied: Doop en Bediening: Ontvang wat vir julle gegee is.
Hierdie kursus is bedoel as ŉ opvolg van die Doopkursus wat drie jaar gelede aangebied is. In die vorige kursus is heelwat aandag gegee aan die vrae en probleme rondom die Doop, maar nou gaan die klem eerder val op wat die kerke in gemeen het en hoe ons aan die Doop die regmatige plek wat dit verdien in ons bediening kan gee.
Die hoog-gewaardeerde ekumeniese studie Baptism, Eucahrist and Ministry word as uitgangspunt gebruik, en die fokus gaan val op die vyf betekenisse van die Doop waaroor hulle ekumeniese konsensus by ŉ groot klomp kerke kon kry.
Waar die vorige kursus meer op dogmatiek gefokus het, gaan hierdie een meer aandag gee aan praktiese sake soos geloofsformasie, liturgie en bediening.
Daar sal byvoorbeeld spesifieke aandag gegee word aan:
Die bybels-teologiese vrae oor die doop.
Die BEM-studie en die bevindings van die studie.
Hoe ons aan die Doop ŉ regmatige plek in ons gemeentes en bedienings kan gee.
Spesifieke praktiese programme (bv. ŉ 40-dae-kursus) en liturgiese riglyne.
Ons is ook baie opgewonde om te kan bevestig dat hulle boek oor die Doop
– Hoe die doop ons kan leer om met Christus te leef
by die kursus beskikbaar sal wees – vars uit die oond!
… So ook die 40 dae-program met dieselfde titel …
… ASOOK die Bybelstudiegids hiervan!
Daar is nog plek beskikbaar as jy wil inskryf vir hierdie lekker praktiese en baie sinvolle kursus – kliek hier vir ‘n inskrywingsvorm: VBO 20 Doop en bediening
Die sperdatum is Donderdag 31 Julie – maak gou, as jy sloer gaan jy dalk nie plek kry nie …
Hoe sien jy?
Written by Wilma le Roux on July 24, 2014 . Posted in Kursusse, VBO
Om te hoor, te voel …
en (anders) te sien
Die beroemde skrywer Joseph Conrad (1857–1924) (Heart of Darkness, Lord Jim) het op ’n keer oor sy taak as skrywer gesê: “My task is to make you hear, to make you feel, and, above all, to make you see. That is all, and it is everything.”
Hoekom ‘n “skryfkursus”?
Om te lees is om te hoor, te voel en bo alles om (anders) te sien. Die funksie van enige geskrewe teks, net soos met die gepredikte Woord, is om te kommunikeer met die doel om te inspireer; om taal so te gebruik dat die leser nie sal wonder wat die skrywer wou sê nie. Die geskrewe woord is daarom ’n magtige, effektiewe en uiters kreatiewe hulpmiddel in die bediening in gemeentes en verder – te meer nog omdat tegnologiese vooruitgang die moontlikhede en reikwydte daarvan voortdurend vergroot. Dit is egter ook ’n kuns waarvoor kennis en vaardighede noodsaaklik is.
Hierdie kursus is gemik op enige lidmaat of predikant wat die gebruik van die geskrewe woord deel van sy of haar bediening wil maak, wat die nodige vaardighede daarvoor wil aanleer of wil verfyn.
Kom luister, leer en oefen saam op 19 en 20 Augustus op Stellenbosch wanneer Len Hansen en Estelle Steenkamp jou inlei in hierdie kuns!